**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2017. október 26-án tartandó ülésére**

**Az előterjesztés tárgya:** **Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárás eredményéről**

**Melléklet:**

**Ügyiratszám:** 11274/2017.

**Az előterjesztés előadója:** Dr. Fülöp Erik polgármester

**Az előterjesztés témafelelőse:** Petruskáné dr. Legeza Tímea osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. számú melléklet 1.22. pontja |
|  |  |

**Az ülésre meghívni javasolt szervek, személyek:**

|  |  |
| --- | --- |
| Dr. Éles J. Viktória  közbeszerzési tanácsadó | drelesviki@t-email.hu |
|  |  |
|  |  |

**Egyéb megjegyzés:**

**NÉV SZERINTI SZAVAZÁS!**

Tiszavasvári, 2017. október 18.

**Petruskáné dr. Legeza Tímea témafelelős**

TISZAVASVÁRI VÁROS POLGÁRMESTERÉTŐL

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**:Petruskáné dr. Legeza Tímea

## ELŐTERJESZTÉS

## - a Képviselő-testülethez -

**Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárás eredményéről**

**Tisztelt Képviselő-testület!**

I. Tiszavasvári Város Önkormányzata Képviselő-testülete a *123/2017. (V.25.) Kt. számú - a 177/2017. (VII.27.) Kt. számú határozatával módosított - határozatában* a **köztisztasági feladatok ellátása céljából konténeres hulladékszállítás szolgáltatásra közbeszerzési eljárást írt ki,**. A határozattal **elfogadta** az eljárásra irányadó **„Összefoglaló tájékoztatót” is**, mely a közbeszerzési hatóság adatbázisába feltöltésre került.

A **közbeszerzési felhívás** a testület által elfogadott „**Összefoglaló tájékoztató” alapján, azzal megegyező tartalommal került megküldésre.** Azok **a gazdasági szereplők tehettek ajánlatot a felhívásra,** akik a tájékoztató alapján **ajánlattételre jelentkeztek ill. akiket az Önkormányzat saját elhatározásából felhívott ajánlattételre.**

Az **ajánlattételi felhívás 2017. szeptember 10. napján megküldésre került az érintett gazdasági szereplőknek.**

Az **ajánlat benyújtásának határideje 2017. szeptember 20-án 10. 00 óra volt**. Ezen határidőig **2 db ajánlat érkezett**. (Kompár László egyéni vállalkozó 4440 Tiszavasvári, Berzsenyi D. u. 11., és A.K.S.D. Városgazdálkodási Kft. 4031 Debrecen, István út 136.)

A beérkezett ajánlatok feldolgozása során megállapítást nyert, hogy **hiánypótlás vált szükségessé** melyek teljesítési határideje 2017. október 20-án 14.00 órakor jár le, de ajánlattevő ezt megelőzően már pótolta hiányosságát. A nyertes ajánlattevő Kbt. 69. § (4) bekezdés szerinti igazolások benyújtására vonatkozó felszólításnak is – a meghatározott határidő 2017. október 25 10.00 óra előtt- eleget tett.

Leírtakra tekintettel a **Bíráló Bizottság 2017. október 24-én 07.30 órától tartja meg ülését**. A Bíráló Bizottság **írásbeli szakvéleményt és döntési javaslatot fog készíteni a közbeszerzési eljárást lezáró döntést meghozó képviselő-testület részére**, melyről a képviselő-testületi ülésen adok tájékoztatást. A Bíráló Bizottság szakvéleménye alapján a határozat-tervezet a későbbiekben kerül kiküldésre.

II. Tájékoztatom a Képviselő-testületet, hogy **a konténeres hulladékszállításra vonatkozó szállítási szerződés 2017. október 15. napján lejárt**. Tekintettel arra, hogy ebben az időpontban a közbeszerzési eljárás már elbírálási szakaszban, döntésre történő előkészítés fázisában volt, így a **folyamatos feladatellátás biztosítása érdekében** **október 16. napjától november 30. napjáig tartó időtartamra szóló szerződést írtam** alá Kompár László egyéni vállalkozóval, a Képviselő-testület 177/2017. (VII.27.) Kt. számú határozattal elfogadott szerződéshez képest változatlan feltételekkel.

A szerződést a határozat-tervezet mellékleteként **utólagos jóváhagyásra** a Képviselő-testület elé terjesztem.

Kérem a Képviselő-testületet, hogy a fenti körülmények figyelembevételével szíveskedjen a döntését meghozni.

Tiszavasvári, 2017. október 18.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**…/2017. (…...) Kt. sz.**

**határozata**

**településtisztasági feladatok elvégzésére kötött konténeres hulladékszállítási szerződés utólagos jóváhagyásáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában, valamint az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján foglaltak alapján az alábbi határozatot hozza:

1. **1 Jóváhagyja** a konténeres hulladékszállítás tárgyában **Kompár László** (4440 Tiszavasvári, Berzsenyi Dániel utca 6.) **egyéni vállalkozóval szállítási szerződés megkötését**, az önkormányzat **településtisztasági feladatainak folyamatos biztosítása érdekében,** a határozat 1. melléklete szerinti tartalommal**.**

**Határidő**: haladéktalanul **Felelős**: Dr. Fülöp Erik polgármester

polgármester

I.2 Felkéri a polgármestert, hogy az I. pontban foglalt döntésről tájékoztassa Kompár László egyéni vállalkozót.

1. melléklet a …/2017.(X.26.) Kt. számú határozathoz

